قادر عەبدوڵڵا

قادر عەبدوڵڵا ()، ناوی ڕاستەقینەی حوسێن سەجادی قایم مەقامی فەراھانییە، ١٢ی دێسەمبەری ١٩٥٤ لە ئەراک لەدایک بووە و لە وڵاتی ھۆڵەندا نیشتەجێیە.

 ژیاننامە 
قادر عەبدوڵڵا یەکێکە لە نەوەکانی میرزا ئەبولقاسم قایم مەقامی فەراھانی کە یەکێکە لە سیاسەتمەدارە بەرچاوەکانی سەردەمی قاجار. ساڵی ١٩٨٨ ڕۆیشتووەتە ھۆڵەندا و پاش فێربوونی زمانی ھۆڵەندی، بەو زمانە نووسیویەتی و لە ماوەیەکی کەمدا بووەتە یەکێک لە نووسەرە بەناوبانگەکانی ھۆڵەندا. ناوبراو ٢٢ ساڵە لە ھۆڵەندا دەژی و کتێب و بەرھەمەکانی بەو زمانە دەنووسێ. ڕۆمانەکانی بۆ زیاتر ٢٧ زمان وەرگێڕدراون. ھەندێک لە ڕۆمانەکانی وەک سەفەری بوتڵە بەتاڵەکان، خانووەکەی مزگەوتێ و خەتی بزماری کراونەتە کوردی.

 بەرھەمەکان 
بە زمانی فارسی
 کوردەکان دەڵێن چی
 کوردستان دوای بزاڤی خۆڕاگری
بە زمانی ھۆڵەندی
 کچە گەنجەکان و پارتیزانەکان
 سەفەری بوتڵە بەتاڵەکان
 خەتی بزماری
 چەمەدان
 خانووەکەی مزگەوتێ
 پێغەمبەر
 قەڵەڕەشە
 پادشا
 سڵاو ئەورووپا

 وەرگێڕان بۆ کوردی 
تا بە ئێستاکە کتێبەکانی ژێر لە قادر عەبدوڵڵا بە زمانی کوردی وەرگێڕاوەتەوە.
 عەبدوڵڵا، قادر. ٢٠١٦. خانووەکەی مزگەوتێ، وەرگێڕانی لە ھۆڵەندییەوە: شەفیق حاجی خدر، چاپی یەکەم.
 عەبدوڵڵا، قادر. ٢٠٢٠. زۆربای ئێرانی، وەرگێڕانی لە ھۆڵەندییەوە: شەفیق حاجی خدر، چاپی یەکەم.
 عەبدوڵڵا، قادر. سەفەری بوتڵە بەتاڵەکان، وەرگێڕانی لە فەرەنسییەوە: سەلاحەدینی بایەزیدی.ئاژانسی ھەواڵی کوردی: زۆربای ئێرانی، کە ڕۆمانێکی داستانئامێزە بڵاودەکرێتەوە، نووسینی ھانە شاخی، نووسراو لە ١٩ی حوزەیرانی ٢٠٢٠؛ سەردان لە ٣ی تەممووزی ٢٠٢٠.

 سەرچاوەکان 

پۆل:لەدایکبووانی ١٩٥٤
پۆل:نووسەرانی کورتەچیرۆکی ئێرانی
پۆل:ڕۆماننووسانی ئێرانی
پۆل:زیندووان